Α4-0211/96

Ψήφισμα σχετικά με την έκτη ετήσια έκθεση της Επιτροπής για τα Διαρθρωτικά Ταμεία κατά το 1994

Το Ευρωπαϊκό Κοινοβούλιο,

- έχοντας υπόψη την Έκτη Ετήσια Έκθεση της Επιτροπής για τα Διαρθρωτικά Ταμεία κατά το 1994 (COM(95)0583 - C4-0009/96),

- έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 1994, και ειδικότερα το κεφάλαιο 4,

- έχοντας υπόψη τον κανονισμό (ΕΚ) αριθ. 2052/88, ιδίως δε το άρθρο 16, και τον κανονισμό (ΕΚ) αριθ. 4253/88, ιδίως δε το άρθρο 31,

- έχοντας υπόψη την έβδομη ετήσια έκθεση για την προστασία των οικονομικών συμφερόντων της ΕΕ και την καταπολέμηση της απάτης,

- έχοντας υπόψη την έκθεση της Επιτροπής Περιφερειακής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Κοινωνικών Υποθέσεων και Απασχόλησης και της Επιτροπής Αλιείας (Α4-0211/96),

Α. επισημαίνοντας ότι η Έκτη Ετήσια Έκθεση καλύπτει το πρώτο έτος της νέας περιόδου εφαρμογής των Διαρθρωτικών Ταμείων (1994-1999),

Β. επισημαίνοντας ότι τα Διαρθρωτικά Ταμεία αποτελούν το σημαντικότερο εργαλείο που χρησιμοποιεί η Ένωση για την ενίσχυση της κοινωνικής και οικονομικής συνοχής,

Γ. επισημαίνοντας ότι η οικονομία της Ευρώπης βρίσκεται σε περίοδο χαμηλής οικονομικής μεγέθυνσης, η οποία δημιουργεί μεγάλες πιέσεις όσον αφορά τις ανισότητες μεταξύ των περιφερειών της Ένωσης,

Δ. επισημαίνοντας ότι η τρέχουσα πολυετής περίοδος διαρθρωτικής χρηματοδότησης πλησιάζει το μέσο της διαδρομής της,

Ε. τονίζοντας ότι η διαρθρωτική χρηματοδότηση πρέπει να είναι ευκόλως κατανοητή από πλευράς πρόσβασης και χρήσης,

ΣΤ. υπογραμμίζοντας ότι είναι απόλυτη ανάγκη να περιοριστούν στο ελάχιστο οι ατασθαλίες και οι απάτες στις δραστηριότητες των διαρθρωτικών ταμείων[semigr ]

Ζ. λαμβάνοντας υπόψη ότι για την αποτελεσματική εφαρμογή των διαρθρωτικών πολιτικών απαιτείται ο πλήρης σεβασμός των αρχών της επικουρικότητας και της εταιρικής σχέσης,

Η. λαμβάνοντας υπόψη ότι τα αίτια των επανειλημμένων εφαρμογών παρατύπων διαδικασιών σε επίπεδο κρατών μελών και περιφερειών πρέπει να αναζητηθούν τόσο στην έλλειψη σαφήνειας και απλότητας των διαδικασιών που προτείνει η Επιτροπή, όσο και στην ανεπαρκή επαγγελματική εκπαίδευση του προσωπικού των εθνικών διοικητικών υπηρεσιών,

Θ. λαμβάνοντας υπόψη ότι η προσεγγίζουσα Οικονομική και Νομισματική Ένωση απαιτεί ενίσχυση της εφαρμογής πολιτικών συνοχής,

1. χαιρετίζει σε γενικές γραμμές τη διεξοδικότητα και λεπτομερειακότητα της ετήσιας έκθεσης, αν και αποδοκιμάζει έντονα το γεγονός ότι αυτή δημοσιεύθηκε ένα έτος μετά τη λήξη της υπό εξέταση περιόδου καθώς και ότι η εφαρμογή των νέων στοιχείων του αναθεωρηθέντος Κανονισμού των Διαρθρωτικών Ταμείων - όπως προσανατολισμός των μέτρων σε μιά σταθερή ανάπτυξη, υλοποίηση του στόχου της ίσης μεταχείρισης των γυναικών, συμμετοχή των περιβαλλοντικών αρχών στη διαμόρφωση διαφόρων σχεδίων στα κράτη μέλη - είναι ανεπαρκής ή ακόμη και ανύπαρκτη[semigr ]

2. χαιρετίζει τη διάθεση σημαντικών και αυξημένων πόρων, ύψους 141 δισ. Ecu, για τη διαρθρωτική χρηματοδότηση κατά την περίοδο 1994-1999[semigr ]

3. εκφράζει τη λύπη του για τη μη συμμετοχή του Κοινοβουλίου στην κατάρτιση των δημοσιονομικών προοπτικών 1994/1999 για τα διαρθρωτικά ταμεία και στην κατανομή αυτών των πόρων μεταξύ του στόχου 1 και των άλλων στόχων που καθορίστηκαν από το Συμβούλιο του Εδιμβούργου κεκλεισμένων των θυρών, αγνοώντας τις αρμοδιότητες του Ευρωπαϊκού Κοινοβουλίου επί του προϋπολογισμού[semigr ]

4. υπογραμμίζει την ανάγκη της δέουσας συμμετοχής του Ευρωπαϊκού Κοινοβουλίου σε τέτοιες αποφάσεις στο μέλλον[semigr ]

5. υπογραμμίζει ότι είναι απολύτως αναγκαίο να εγκριθεί το μελλοντικό ρυθμιστικό πλαίσιο των διαρθρωτικών ταμείων σύμφωνα με τη διαδικασία της συναπόφασης αντί της διαδικασίας της σύμφωνης γνώμης[semigr ]

6. εφιστά την προσοχή στην ανάγκη να εξασφαλιστεί συνεχής και πλήρης εφαρμογή του Κώδικα Συμπεριφοράς της 17ης Ιουλίου 1993 σχετικά με την εφαρμογή των διαρθρωτικών πολιτικών από την Επιτροπή ((ΕΕ C 255 της 20.9.1993, σελ. 19)) προκειμένου να διασφαλιστεί η διαθεσιμότητα στο Κοινοβούλιο των αναγκαίων πληροφοριών σχετικά με τη διαχείριση των Ταμείων, καθώς και η ευκαιρία να εκφράζει τη θέση του[semigr ]

7. θεωρεί ότι οι επίσημοι στόχοι και οι επιδιώξεις των Διαρθρωτικών Ταμείων είναι υπερβολικά ασαφείς και ποσοτικά απροσδιόριστοι για να επιτρέπουν ορθή αξιολόγηση του προγράμματος στο σύνολό του, και είναι της γνώμης ότι αυτό αποτελεί μείζον μειονέκτημα όσον αφορά τον καθορισμό τους[semigr ]

8. θεωρεί ότι τα κράτη μέλη σε συνεργασία με την Επιτροπή πρέπει να εξασφαλίζουν πλήρως προσιτή και διαφανή πληροφόρηση στις τοπικές και περιφερειακές αρχές σχετικά με τη διαθεσιμότητα και τη φύση των πιστώσεων, καθώς και τη σύμβολή τους στην οικονομική και κοινωνική συνοχή[semigr ]

9. σημειώνει, βέβαια, την πρόοδο που παρατηρήθηκε όσον αφορά τη συμμετοχή των τοπικών και περιφερειακών αρχών καθώς και των κοινωνικών εταίρων, αλλά θεωρεί ότι στη φάση του προγραμματισμού η συμμετοχή αυτή υπήρξε συχνά αρκετά περιορισμένη[semigr ] ζητεί συνεπώς να διπλασιασθούν οι προσπάθειες στο επίπεδο της παρακολούθησης των φάσεων εφαρμογής[semigr ]

10. αποδοκιμάζει τη μεγάλη πολυπλοκότητα των ταμείων και της διαχείρισής τους, η οποία τα καθιστά ακατανόητα για την πλειοψηφία των πολιτών της Ένωσης και των δυνητικών δικαιούχων. Ζητεί σημαντική απλοποίηση για τις μελλοντικές περιόδους προγραμματισμού όσον αφορά τον αριθμό των εμπλεκομένων ΓΔ της Επιτροπής, τον αριθμό των ταμείων και τις επικαλύψεις μεταξύ στόχων, κοινοτικών πρωτοβουλιών και άλλων χρηματοδοτικών μηχανισμών. Προτρέπει την Επιτροπή να λάβει κάθε ενδεδειγμένο βραχυπρόθεσμο μέτρο προκειμένου να βελτιωθεί ο τρέχων προγραμματισμός από την άποψη αυτή. Επικροτεί πρόσφατες προσπάθειες που καταβάλλουν η Επιτροπή και το Συμβούλιο για την αντιμετώπιση του εν λόγω προβλήματος[semigr ]

11. εύχεται μιά στενότερη συνεργασία μεταξύ της Επιτροπής και των εθνικών και περιφερειακών κυβερνήσεων με στόχο την εξασφάλιση αποτελεσματικοτέρων παρεμβάσεων, ιδίως χάρη στην πλήρη τήρηση όλων των προβλεπόμενων προθεσμιών και στον καθορισμό ακριβέστερων κριτηρίων για την πρόσβαση στα ταμεία[semigr ] καλεί την Επιτροπή και τα κράτη μέλη να δώσουν αμέσως συνέχεια στην πρόταση σχετικά με την αποτελεσματικότερη κατά το δυνατόν χρησιμοποίηση των ταμείων, την οποία παρουσίασε ο υπεύθυνος για την περιφερειακή πολιτική Επίτροπος στην άτυπη συνεδρίαση υπουργών που πραγματοποιήθηκε στη Βενετία στις 3 και 4 Μαΐου 1996[semigr ]

12. εύχεται στενότερο συντονισμό μεταξύ των προγραμμάτων των διαφόρων διαρθρωτικών ταμείων καθώς και μεταξύ των τελευταίων και των άλλων κοινοτικών πολιτικών παρέμβασης που αφορούν τις ίδιες περιοχές, με στόχο τη μεγαλύτερη τοπική αποτελεσματικότητα, κυρίως όσον αφορά την απαράβατη απαίτηση της αύξησης των ευκαιριών εργασίας και απασχόλησης[semigr ]

13. θεωρεί, ωστόσο, ότι δεν πρέπει να υπάρχει στο μέλλον κανενός είδους εξάρτηση μεταξύ της εφαρμογής των περιφερειακών πολιτικών και της τρέχουσας διαδικασίας της ονομαστικής σύγκλισης[semigr ]

14. ενθαρρύνει την προσπάθεια της Επιτροπής να αυξήσει τις εμπειρίες παρέμβασης στον τομέα του πολιτισμού, προωθώντας μιά στενότερη σχέση μεταξύ πολιτισμικής ζωής και σχετικών οικονομικών δραστηριοτήτων[semigr ]

15. αποδοκιμάζει το γεγονός ότι ελάχιστο μέρος της διαρθρωτικής χρηματοδότησης εμπεριέχει ένα υπερεθνικό στοιχείο, και θεωρεί την κατάσταση αυτή ως χαμένη ευκαιρία όσον αφορά τα οφέλη μιας αναπτυξιακής συνέργειας μεταξύ των περιφερειών και το πλησίασμα των περιφερειών της Ευρώπης και των πολιτών τους[semigr ]

16. εκφράζει τη λύπη του για το γεγονός ότι το 10% των διαρθρωτικών ταμείων που διατίθεται επί του παρόντος για τη διαπεριφερειακή συνεργασία δεν είναι επαρκές να προωθήσει ένα αυξημένο βαθμό οικονομικής συνεργασίας μεταξύ των περιφερειών της ΕΕ[semigr ]

17. επισημαίνει ότι το μακροπρόθεσμο καθήκον των Διαρθρωτικών Ταμείων συνίσταται στη σημαντική μείωση των μεγάλων διαφορών μεταξύ των πλουσιοτέρων και πτωχοτέρων περιοχών[semigr ] εκφράζει τη λύπη του όμως για το γεγονός ότι έως τώρα δεν έχει καταστεί δυνατό τα παραγωγικά κέρδη να συμβαδίζουν με μιά αύξηση της παραγωγής, ώστε να αυξηθεί η απασχόληση και να μειωθεί η ανεργία[semigr ] επισημαίνει ότι αυτό το καθήκον της Κοινότητας αποδεικνύεται ως μιά εξαιρετικά δύσκολη πρόκληση[semigr ]

18. χαιρετίζει το γεγονός ότι το 90% των πιστώσεων του έτους αναλήφθηκε κατά τη διάρκεια του 1994 και το 75% πληρώθηκε. Σημειώνει ωστόσο με μεγάλη ανησυχία το χαμηλό επίπεδο των αναλήψεων για τις κοινοτικές πρωτοβουλίες (12%), καθώς και το γεγονός ότι μεγάλο ποσοστό του συνόλου των αναλήψεων πραγματοποιήθηκε στο τέλος του έτους, τον μήνα Δεκέμβριο[semigr ]

19. σημειώνει με μεγάλη ανησυχία ότι η Επιτροπή δεν διαθέτει ολοκληρωμένη πληροφόρηση ως προς το πότε η ευρωπαϊκή χρηματοδότηση φθάνει τις περιοχές- στόχους υπό μορφή ρευστού χρήματος και ότι, σύμφωνα με πληθώρα στοιχείων, σημειώνονται μεγάλες καθυστερήσεις στις πληρωμές αυτές εκ μέρους των κρατών μελών, με αποτέλεσμα μια σημαντική υστέρηση της οικονομικής ανάπτυξης. Ζητεί ως εκ τούτου οι πληρωμές προς τους τελικούς δικαιούχους να παρακολουθούνται κατά τον ίδιο τρόπο όπως οι πληρωμές από την Επιτροπή προς τα κράτη μέλη. Προτρέπει τα κράτη μέλη να καταρτίζουν σε τακτά χρονικά διαστήματα καταστάσεις των δελτίων πληρωμών για την εξασφάλιση διαφανών λογιστικών ελέγχων, όπως θεωρείται αναγκαίο στη Δήλωση του Ελεγκτικού Συνεδρίου περί αξιοπιστίας των λογαριασμών[semigr ]

20. καταδικάζει τις δυσκολίες, και σε ορισμένες περιπτώσεις την κωλυσιεργία, που εξακολουθεί να συναντά η Επιτροπή, με υπαιτιότητα κρατών μελών που δεν παρέχουν επαρκείς πληροφορίες για να αποδειχθεί η προσθετικότητα[semigr ]

21. θεωρεί ότι η ενίσχυση των περιφερειακών εξουσιών μπορεί να συμβάλει σε σημαντική βελτίωση και απλοποίηση της διαχείρισης και του ελέγχου των κοινοτικών ταμείων, μειώνοντας αφενός το φόρτο εργασίας της Επιτροπής και εξασφαλίζοντας, αφετέρου, διαφάνεια σ´ ένα επίπεδο που βρίσκεται πιο κοντά στους πολίτες[semigr ]

22. χαιρετίζει τη βελτίωση των προγραμμάτων και του ρυθμού έγκρισής τους ύστερα από την επιτυχή καθιέρωση των Ενιαίων Εγγράφων Προγραμματισμού. Προβληματίζεται εντούτοις για το γεγονός ότι η Επιτροπή δεν προβαίνει σε επίσημη συγκριτική αξιολόγηση της αποτελεσματικότητας και απόδοσης των συστημάτων έγκρισης σχεδίων τα οποία ισχύουν μεταξύ των κρατών μελών και των περιφερειών τους. Πιστεύει ότι η Επιτροπή θα έπρεπε μελλοντικά να το πράττει[semigr ]

23. καλεί την Επιτροπή να αναπτύξει περαιτέρω το σύστημα των προκαταρκτικών, προσωρινών και απολογιστικών αξιολογήσεων προκειμένου να αποδειχθεί η συμβολή των διαρθρωτικών παρεμβάσεων στην ουσιαστική ανάπτυξη των περιφερειών[semigr ]

24. συγχαίρει την Επιτροπή για την ανάλυσή της όσον αφορά τους συσχετισμούς με τις άλλες πολιτικές της ΕΕ και χαιρετίζει τον συντονισμό μεταξύ των Διαρθρωτικών Ταμείων, του Ταμείου Συνοχής, της ΕΤΕπ και άλλων χρηματοδοτικών μέσων. Διαπιστώνει όμως ότι οι χρηματοδοτικές δυνατότητες της ΕΤΕπ δεν είναι προσαρμοσμένες προς τις ανάγκες και τις δυνατότητες των μικρών και μεσαίων επιχειρήσεων, με αποτέλεσμα οι τελευταίες να μην είναι συχνά σε θέση να χρησιμοποιήσουν τις προσανατολισμένες προς αυτές διαρθρωτικές ενισχύσεις της ΕΕ[semigr ]

25. θεωρεί απαράδεκτο ότι τα επιμέρους σχέδια και προγράμματα δεν σέβονται ποτέ την περιβαλλοντική πολιτική της ΕΕ και καλεί την Επιτροπή και τα κράτη μέλη να μεριμνήσουν όπως στο μέλλον τα σχέδια να εφαρμόζονται σύμφωνα με τις επιταγές της περιβαλλοντικής πολιτικής της ΕΕ, μεταξύ άλλων με εκπόνηση εκτιμήσεων περιβαλλοντικών επιπτώσεων και με την προληπτική και πραγματική συμμετοχή των αρμοδίων για το περιβάλλων αρχών στην εκτέλεση και αποτίμηση των προγραμμάτων[semigr ]

26. εκφράζει την επιθυμία να υπάρξει εποικοδομητικός συντονισμός των μηχανισμών χρηματοδότησης των διαρθρωτικών ταμείων (στο πλαίσιο των συνήθων διαδικασιών της ευρωπαϊκής πολιτικής) και των πολιτικών χωροταξίας (προς το παρόν στο πλαίσιο της διακυβερνητικής διαδικασίας), για να εξασφαλιστεί ο ανώτατος βαθμός ωφέλειας και επιτυχίας των διαφόρων στόχων περιφερειακής πολιτικής[semigr ]

27. καταδικάζει τις συνεχιζόμενες παρατυπίες κατά την εφαρμογή των διαδικασιών σε επίπεδο κρατών μελών και περιφερειών, παρατυπίες που υποβλήθηκαν σε έντονη κριτική στην έκθεση του Ελεγκτικού Συνεδρίου. Χαιρετίζει τις περαιτέρω ενέργειες της Επιτροπής για το συντονισμό της δράσης εναντίον της κατάχρησης των χρηματοδοτήσεων και του περιορισμού της χρήσης των πιστώσεων μέσω πρακτικών οι οποίες, στα κράτη μέλη, εμποδίζουν τις περιφέρειες να επωφεληθούν απευθείας και κατά τον αποτελεσματικότερο δυνατό τρόπο των δυνατοτήτων που παρέχουν οι ευρωπαϊκές διαρθρωτικές παρεμβάσεις, εξαρτώντας τες από εθνικές αναθεωρήσεις[semigr ] καλεί ως εκ τούτου την Επιτροπή να παρέμβει απευθείας και να απαιτήσει οι πιστώσεις να χρησιμοποιούνται με γνώμονα την οικονομική και κοινωνική συνοχή, βάσει του κανονισμού περί Διαρθρωτικών Ταμείων[semigr ] καλεί την Επιτροπή να αυξήσει το συντομότερο δυνατό τους επιτόπιους ελέγχους προκειμένου να εξασφαλιστεί η ορθή εφαρμογή των σχεδίων[semigr ]

28. καλεί με έμφαση τα κράτη μέλη να επικυρώσουν το ταχύτερο δυνατόν τη σύμβαση για την προστασία των οικονομικών συμφερόντων της ΕΚ[semigr ]

29. εκφράζει τη λύπη του για το γεγονός ότι η διάδοση της κτηθείσας πείρας από τη χρήση των Διαρθρωτικών Ταμείων στις διάφορες περιφέρειες της Ευρώπης, καθώς και η ενθάρρυνση της προσφυγής στις επωφελέστερες πρακτικές, δεν φαίνεται να αποτελεί προτεραιότητα και ούτε καν αναφέρεται στην έκθεση της Επιτροπής[semigr ]

30. θεωρεί ότι, στο πλαίσιο των διαρθρωτικών ταμείων, η Επιτροπή και τα κράτη μέλη πρέπει να προωθήσουν δραστηριότητες για την δικτύωση και την ανταλλαγή εμπειριών προκειμένου να διασφαλισθούν πρότυπα βέλτισης πρακτικής στην εφαρμογή των διαρθρωτικών ταμείων και την βελτίωση της διαπεριφερειακής συνεργασίας[semigr ]

31. ζητεί να καταβληθεί προσπάθεια για μεγαλύτερη συμμετοχή του ιδιωτικού τομέα στη χρηματοδότηση της περιφερειακής ανάπτυξης, καθώς και να επιτραπεί η χρησιμοποίηση των πόρων για μεγαλύτερο φάσμα μέσων χρηματοοικονομικής μηχανικής, ιδίως προς όφελος του τομέα των ΜΜΕ[semigr ]

32. ζητεί να αντιμετωπίσει η Επιτροπή επειγόντως το πρόβλημα των χρηματικών ροών σε σχέση με τις συμμετέχουσες εθελοντικές οργανώσεις, συνεταιρισμούς και μικρομεσαίες επιχειρήσεις (ΜΜΕ)[semigr ]

33. ζητεί από την Επιτροπή να υποβάλει στο Κοινοβούλιο όσο το δυνατό συντομότερα την τελική έκθεση του προγράμματος 1989-1993, προκειμένου να δώσει τη δυνατότητα στο Κοινοβούλιο να προχωρήσει σε ενδελεχή εξέταση πριν από το μέσο της τρέχουσας περιόδου προγραμματισμού[semigr ]

34. ζητεί από την Επιτροπή Περιφερειακής Πολιτικής να διερευνήσει διάφορους μηχανισμούς για ένα περισσότερο εξονυχιστικό έλεγχο της ετήσιας έκθεσης της Επιτροπής για τα διαρθρωτικά ταμεία, να εξετάσει τη δυνατότητα σύστασης προσωρινής διακομματικής ομάδας εργασίας, η οποία θα μπορούσε ειδικότερα να πραγματοποιεί ακροάσεις και επιτόπιους ελέγχους, και να εκτιμήσει το κόστος μιας τέτοιας διαδικασίας[semigr ]

Όσον αφορά τις γεωργικές πτυχές:

35. φρονεί ότι πρέπει να εξασφαλισθεί καλύτερη ενημέρωση όλων όσων μπορούν να επωφεληθούν από τα ταμεία, κυρίως στις μειονεκτικές και απομακρυσμένες περιφέρειες, όπου οι πληροφορίες φθάνουν με δυσκολία ή πολύ αργά. Με την ευρεία διάδοση των πληροφοριών θα εξουδετερωθεί ο κίνδυνος να μην μπορούν να επωφεληθούν από τις παρεμβάσεις αυτοί ακριβώς για τους οποίους οι παρεμβάσεις προορίζονται κατά κύριο λόγο[semigr ]

36. υπογραμμίζει τις δυσχέρειες που αντιμετωπίζονται κατά την εκτέλεση των κοινοτικών πρωτοβουλιών (LEADER). Το ποσοστό των διαθέσιμων πιστώσεων οι οποίες ανελήφθησαν ανέρχεται μόλις σε 12% και από αυτές τη μερίδα του λέοντος κατέχει η πρωτοβουλία «Απασχόληση» (200 εκατ. Ecu επί συνόλου 230 περίπου για όλες τις πρωτοβουλίες), ενώ για το LEADER ανελήφθησαν μόνο 24 περίπου εκατομμύρια. Τα αίτια της καθυστέρησης αυτής για το LEADER θα πρέπει να αναζητηθούν εις βάθος, εάν δηλαδή πρόκειται για δυσχέρεια στη συγκρότηση των ΟΤΔ (Ομάδες Τοπικής Δράσης), στην παραλαβή των κεφαλαίων σε περιφερειακό ή εθνικό επίπεδο, ή μήπως στην τεχνική προετοιμασία των προγραμμάτων;

37. υπογραμμίζει τη διαφορετική χρήση των τριών ταμείων από τα διάφορα κράτη μέλη. Κατά την εξέταση των πιστώσεων στο πλαίσιο του στόχου 5β, διαπιστώνεται ότι το 1994, επί συνόλου 609 περίπου εκατ. Ecu για εννέα κράτη μέλη (εξαιρουμένων της Ελλάδας, της Ιρλανδίας και της Πορτογαλίας), το ποσόν ποικίλλει από 262,7 εκατ. για τη Γαλλία και σχεδόν 126 εκατ. για τη Γερμανία έως 75,5 εκατ. για την Ιταλία και 73,5 για την Ισπανία. Καλό θα είναι να μελετηθούν εις βάθος τα αίτια της διαφοροποίησης του βαθμού χρήσης, προκειμένου να εξευρεθούν οι κατάλληλες λύσεις, κατ' αναλογία όσων ήδη ελέχθησαν για την πρωτοβουλία LEADER[semigr ]

Όσον αφορά τις δημοσιονομικές και χρηματοοικονομικές πτυχές:

38. επισημαίνει ότι η διαδικασία της προσέγγισης και της οικονομικής και κοινωνικής συνοχής μεταξύ των διαφόρων περιοχών της Ένωσης αποδεικνύεται ότι είναι βραδεία και μακρά και η περάτωσή της θα καταστεί δυνατή μόνον μέσω της εφαρμογής των κριτηρίων οικονομικής και κοινωνικής συνοχής και της οικονομικής αλληλεγγύης[semigr ]

39. παρατηρεί ότι το 1994 αντικατοπτρίζει, σε επίπεδο δημοσιονομικής εκτέλεσης, τις δυσχέρειες που αντιμετώπιζαν τα κράτη μέλη κατά την εφαρμογή του νέου καθεστώτος[semigr ] η αργοπορημένη έγκριση των αντίστοιχων κοινοτικών πλαισίων στήριξης (δεύτερο εξάμηνο του 1993) και της πρώτης δέσμης των κοινοτικών πρωτοβουλιών (Ιούνιος 1994) δημιούργησε κατάσταση που επίσης συνετέλεσε στην έλλειψη απορρόφησης των δημοσιονομικών πιστώσεων[semigr ]

40. εφιστά την προσοχή της Επιτροπής και των κρατών μελών στο γεγονός ότι οι δυσχέρειες απορρόφησης που έγιναν αισθητές κατά το 1994 επανελήφθησαν κατά το 1995, γεγονός που οδήγησε στην δις αναπροσαρμογή των δημοσιονομικών προοπτικών. Μεταξύ 1996 και 1999 η δημοσιονομική αρχή αποφάσισε, για τον λόγο αυτό, να αυξήσει τα όρια της υποδιαίρεσης 2 των ΔΠ κατά 3.811 εκατ. ΕCU σε πιστώσεις ανάληψης υποχρεώσεων (1.738 + 2.073 εκατ. ΕCU)[semigr ]

41. φρονεί ότι η πρακτική αυτή δύναται να δημιουργήσει φαινόμενο χιονοστιβάδας που θα οδηγήσει σε σημαντικές συμφορήσεις δημοσιονομικού και διοικητικού χαρακτήρα κατά τα δύο τελευταία έτη της νέας περιόδου χρηματοδοτικού προγραμματισμού 98- 99[semigr ]

42. υπενθυμίζει, για τον λόγο αυτό, το ψήφισμα του ΕΚ της 17ης Απριλίου 1996, σχετικά με την χορήγηση απαλλαγής για την εκτέλεση του προϋπολογισμού 1994 (( ΕΕ C 141 της 13.5.1996, σελ. 113)) και επιμένει ότι είναι ανάγκη η Επιτροπή να προβεί στις τεχνικές και διοικητικές προσαρμογές που θα εξασφαλίσουν αποτελεσματικότερη εφαρμογή των διαρθρωτικών ταμείων και απρόσκοπτες χρηματοδοτικές ροές σε διάφορες περιοχές της ΕΕ, όπως είχε προβλεφθεί στο Εδιμβούργο[semigr ]

43. επιβεβαιώνει ότι η κατανομή των πόρων που αποφασίσθηκε με το άρθρο 12 παράγραφος 4 του κανονισμού-πλαισίου των διαρθρωτικών ταμείων έχει καθαρώς ενδεικτικό χαρακτήρα, σε ό,τι αφορά τόσο τα κοινοτικά πλαίσια στήριξης όσο και τις κοινοτικές πρωτοβουλίες[semigr ]

44. υπενθυμίζει εν προκειμένω το ψήφισμα του ΕΚ της 28ης Μαρτίου 1996 σχετικά με την κατανομή του αποθεματικού των κοινοτικών πρωτοβουλιών (( ΕΕ C 117 της 22.4.1996, σελ. 70)) και επιβεβαιώνει ότι οι αρχές που μνημονεύονται εκεί πρέπει να εφαρμοσθούν στα διαρθρωτικά ταμεία στο σύνολό τους (ΚΠΣ, μεταβατικά μέτρα και καινοτόμες ενέργειες, κοινοτικές πρωτοβουλίες), ιδίως δε σε ό,τι αφορά :

- την υποβολή από την Επιτροπή προς το Ευρωπαϊκό Κοινοβούλιο, κατά την έγκριση του προσχεδίου προϋπολογισμού, έκθεσης σχετικά με την κατάσταση δημοσιονομικής εκτέλεσης εκάστου κοινοτικού πλαισίου στήριξης και εκάστης κοινοτικής πρωτοβουλίας[semigr ]

- την υποβολή έκθεσης, πριν τον Ιούλιο του 1998, σχετικά με την γενική κατάσταση εκτέλεσης των διαφόρων πτυχών των διαρθρωτικών ταμείων, προτείνοντας στη δημοσιονομική αρχή προσαρμογές και ενισχύσεις που, ενδεχομένως, θα πρέπει να γίνουν στους διάφορους χρηματοδοτικούς προγραμματισμούς που είχαν αρχικώς εγκριθεί[semigr ]

- την ενημέρωση της δημοσιονομικής αρχής σχετικά με τις μεταφορές κονδυλίων που προτίθεται να πραγματοποιήσει η Επιτροπή στο εσωτερικό εκάστου κεφαλαίου[semigr ]

Όσον αφορά τις κοινωνικές πτυχές:

45. επιβεβαιώνει εκ νέου την έκκλησή του προς την Επιτροπή, που περιέχεται στο ψήφισμά του της 19ης Ιανουαρίου 1996 σχετικά με την 5η ετήσια έκθεση της Επιτροπής για τα διαρθρωτικά ταμεία το 1993 ((ΕΕ C 32 της 5.2.1996, σελ. 131, παράγραφοι 24 και 25)), να αξιολογήσει καλύτερα στις προσεχείς της εκθέσεις την ποιότητα της απασχόλησης που αναπτύχθηκε από τις διαρθρωτικές παρεμβάσεις της ΕΕ, και ιδιαίτερα όσον αφορά τη σταθερότητα των θέσεων εργασίας[semigr ]

46. εκφράζει τη λύπη της ότι, παρόλες τις εκκλήσεις του Κοινοβουλίου ((ΕΕ C 32 της 5.2.1996, παράγραφος 30)), τα δεδομένα σχετικά με τη συμμετοχή των γυναικών στα προγράμματα που λαμβάνουν χρηματοδότηση από το ΕΚΤ εξακολουθούν να είναι ανεπαρκή[semigr ] προσδοκεί ότι οι μελλοντικές εκθέσεις θα παρέχουν πληρέστερη πληροφόρηση επί του εν λόγω θέματος[semigr ]

47. υπενθυμίζει στην Επιτροπή ότι οι μελλοντικές εκθέσεις της θα πρέπει να παρέχουν ακριβή δεδομένα για τα ποσοστά πρόσληψης και αποχώρησης εργαζομένων σε σχέση με τα μέτρα του ΕΚΤ[semigr ] προσδοκεί ότι ο καθορισμός αρτιότερων ποιοτικών και ποσοτικών στόχων θα συμβάλει θετικά στην εν λόγω προσπάθεια[semigr ]

48. υπενθυμίζει στην Επιτροπή την ανάγκη να αξιολογήσει τις συνεισφορές του ΕΚΤ με βάση τους δείκτες που άπτονται της κατάστασης στην αγορά εργασίας, του επιπέδου των αποκτηθεισών ικανοτήτων, των περιεχομένων των συγχρηματοδοτούμενων σχεδίων και των εξελίξεων όσον αφορά τα εισοδήματα και τους μισθούς[semigr ]

49. εκφράζει τη λύπη του για το ότι οι εκθέσεις δεν παρέχουν πληροφορίες σχετικά με τις επιπτώσεις των κριτηρίων σύγκλισης της ΟΝΕ και των απαιτήσεων προσθετικότητας επί των ποσοστών εκτέλεσης των πιστώσεων, και ευελπιστεί ότι οι προσεχείς εκθέσεις θα επικεντρώσουν περισσότερη προσοχή στο εν λόγω πρόβλημα[semigr ]

Όσον αφορά τον τομέα της αλιείας:

50. ζητεί από την Επιτροπή να κοινοποιήσει επισήμως στο Ευρωπαϊκό Κοινοβούλιο έκθεση με θέμα τη «διαρθρωτική πολιτική για την ενίσχυση της αλιείας και της υδατοκαλλιέργειας»[semigr ]

51. επαναλαμβάνει το αίτημά του προς την Επιτροπή για σύνταξη έκθεσης σχετικά με την εφαρμογή του προγράμματος PΕSCΑ στο μέσο της διαδρομής της πρωτοβουλίας αυτής[semigr ]

0

0 0

52. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.